Κωνσταντίνος Γ. Τσάτσος

Ο Κωνσταντίνος Τσάτσος (1901 - 1969) ήταν Έλληνας αντιναύαρχος, ο οποίος διετέλεσε αρχηγός του Γενικού Επιτελείου Ναυτικού.

Γεννήθηκε στην Αθήνα και ήταν γιος του Γεωργίου Τσάτσου. Καταγόταν από την οικογένεια Τσάτσου, ήταν εγγονός του Ιωάννη Τσάτσου, πρόεδρος του εμπορικού συλλόγου Αθηνών, καθώς και τρισέγγονος του Κωνσταντίνου Ιωνίδη. Αδερφός του ήταν ο Αλέξανδρος Τσάτσος. Αποφοίτησε από τη Σχολή Ναυτικών Δοκίμων με τον βαθμό του σημαιοφόρου και έλαβε μέρος στη Μικρασιατική Εκστρατεία. Το 1935 προήχθη σε πλωτάρχη ενώ κατά τη διάρκεια του ελληνοϊταλικού πολέμου 1940 - 1941 ήταν κυβερνήτης του αντιτορπιλικού "Ασπις". Ανέπτυξε αντιστασιακή δράση κατά τη διάρκεια της Γερμανικής Κατοχής γι´αυτό και συνελήφθη το 1943 από τις γερμανικές δυνάμεις. Καταδικάστηκε σε θάνατο και στάλθηκε σε φυλακές στη Γερμανία, απ´όπου απελευθερώθηκε το 1945.Εγκυκλοπαίδεια Πάπυρος Λαρούς Μπριτάννικα, εκδοτικός Οργανισμός Πάπυρος, τόμος 58, σελ.194

Μετά την απελευθέρωσή του επέστρεψε στην Ελλάδα και το 1947 προήχθη σε πλοίαρχο. Την περίοδο 1949 - 1950 τοποθετήθηκε διοικητής της διοίκησης φρεγατώνΔιατελέσαντες Διοικητές Φρεγατών , από την ιστοσελίδα του Πολεμικού Ναυτικού, το 1952 προήχθη σε υποναύαρχο και διορίστηκε υπαρχηγός του Γενικού Επιτελείου Ναυτικού. Το 1953 ανέλαβε την αρχηγία του ΣτόλουΔιατελέσαντες Αρχηγοί Στόλου , από την ιστοσελίδα του Πολεμικού Ναυτικού, θέση στην οποία παρέμεινε μέχρι το 1956, και το 1958 διορίστηκε αρχηγός του Γενικού Επιτελείου Ναυτικού.Διατελέσαντες αρχηγοί του ΓΕΝ , από την ιστοσελίδα του Πολεμικού Ναυτικού Παράλληλα προήχθη στον βαθμό του αντιναυάρχου. Την αρχηγία του Πολεμικού Ναυτικού διατήρησε μέχρι και τις 4 Δεκεμβρίου 1959. Αποστρατεύθηκε έναν χρόνο αργότερα. Το 1950 εισηγήθηκε και πέτυχε την κατασκευή ναύσταθμου στη Σούδα Κρήτης.Ιστορικό Ναύσταθμου Σούδας, από την ιστοσελίδα του Συλλόγου Μονίμων Δημοσίων Υπαλλήλων Ναυσταθμου Σούδας

Απεβίωσε στην Αθήνα το 1969. Είχε τιμηθεί με τον Μεγαλόσταυρο του Τάγματος του Φοίνικος ενώ μια αίθουσα στο Μουσείο Καρπενησίου ονομάζεται "Κωνσταντίνος και Αλέξανδρος Τσάτσος".Μουσείο Καρπενησίου , από την ιστοσελίδα xenonas-drimos

Πηγές

Κατηγορία:Αρχηγοί Γενικού Επιτελείου Ναυτικού (Ελλάδα)
Κωνσταντινος Γ
Κατηγορία:Μεγαλόσταυρος του Τάγματος του Φοίνικα
Κατηγορία:Οικογένεια Ιωνίδη